Wikipedia.org updated page layout/el

Τι θα θέλαμε να κάνουμε

Η ομάδα Discovery θα ήθελε να επικαιροποιήσει τη σελίδα πύλης Wikipedia.org με ένα νέο σχεδιασμό. Αυτό το προτεινόμενο σχέδιο θα έχει ένα αναπτυσσόμενο μενού ώστε να εμφανίζονται όλες οι κοινότητες Wikipedia ανά γλώσσα, αντί της υπάρχουσας λίστας. Είναι μια αλλαγή που έχει νόημα για την ομάδα της πύλης, αλλά θα θέλουμε να ζητήσουμε τις κοινότητες για σχετικά σχόλια ή / και άλλες προτάσεις.

Το σκεπτικό πίσω από αυτήν την αλλαγή

Κάναμε ένα επιτυχημένο A/B έλεγχο τον Ιούνιο του 2016. Αυτό έδειξε ότι οι περισσότεροι επισκέπτες ήταν πιθανό να κάνουν κλικ μέσα σε άλλους συνδέσμους στη σελίδα αν μπορούσαν να τους δουν, χωρίς να χρειάζεται να πλοηγηθούν πιο κάτω μέσω της μπάρας κύλισης. Αυτή η ομάδα των «άλλων» συνδέσμων συμπεριελάμβανε και τις ενημερωμένες συνδέσεις των αδελφικών εγχειρημάτων. Η δοκιμή έδειξε επίσης ότι το ποσοστό των μη-ενεργειών μειώθηκε με αυτή την αλλαγή του σχεδιασμού της σελίδας.

Περιγράφουμε λεπτομερώς την ανάλυση της δοκιμής αυτής και η περίληψη έχει ως εξής: Ουσιαστικά κρατήσαμε ίδια τη σελίδα - σε σχέση με τον τρόπο εμφάνισης της λίστας των αριθμημένων γλωσσικών συνδέσεων του λήμματος. Έτσι οι ενθουσιώδεις συντάκτες θα μπορούν ακόμα να εντοπίζουν την αγαπημένη τους γλώσσα στη συνολική λίστα αρίθμησης του λήμματος.
 * Ένας από τους στόχους της ομάδας Discovery της πύλης της Wikipedia είναι να κάνει το Wikipedia.org μια πιο φιλική εμπειρία. Ένα πράγμα που μας ανησύχησε από την οπτική της εμπειρίας του χρήστη, ήταν το μεγάλο μέγεθος του τμήματος με τις συνδέσεις με τις Wikipedia σε όλες τις άλλες γλώσσες. Μας ανησυχεί ότι αυτό μπορεί να είναι υπερβολικό για ένα νέο χρήστη. Προτείνουμε μια αλλαγή στο σχεδιασμό, όπου αυτό το τμήμα θα είναι προαιρετικό και επανασχεδιασμένο ώστε να έχει μια καθαρότερη διάταξη με στήλες.
 * Κάναμε ένα Α / Β τεστ για να εκτιμήσουμε την επίδραση αυτής της αλλαγής για μια εβδομάδα, από τις 6 του Ιουνίου 2016 μέχρι τις 14 Ιουνίου 2016. Η ομάδα δοκιμής αποτελούνταν από 3019 χρήστες που έλαβαν το νέο σχέδιο, ενώ η ομάδα ελέγχου αποτελείτο από 2560 χρήστες που έλαβαν το τωρινό σχέδιο.
 * Βρήκαμε ότι η ομάδα δοκιμής είχε μεγαλύτερη πιθανότητα αλληλεπίδρασης κατά 3,64% με τη σελίδα και ήταν πιθανότερο κατά 1,07 περισσότερες φορές να απασχοληθεί με τη σελίδα απ' ότι η ομάδα ελέγχου. Αν και οι δύο ομάδες έλαβαν τη δυνατότητα του δυναμικού πρωτογενούς συνδέσμου, οι χρήστες στην ομάδα ελέγχου είχαν 6,82% μεγαλύτερη πιθανότητα (1,09 φορές πιο πιθανό) να επισκεφτούν μια Wikipedia στη γλώσσα της προτίμησής τους.
 * Ο κύριος στόχος μας με αυτήν την αλλαγή του σχεδιασμού ήταν να μειωθεί το ποσοστό εγκατάλειψης (αύξηση του ποσοστού απασχόλησης). Είδαμε μια σημαντική βελτίωση στον τρόπο που ασχολούνται οι άνθρωποι με τη σελίδα όταν δίνεται η πιο ξεκάθαρη παραλλαγή σχεδιασμού, η οποία μας υποδεικνύει ότι θα πρέπει να προχωρήσουμε με αυτή την αλλαγή.

Ποιος θα βοηθηθεί από αυτό;

Οι χρήστες που θα επωφεληθούν περισσότερο από αυτήν την προσθήκη είναι όλοι οι επισκέπτες της σελίδας της πύλης της Wikipedia, ειδικά όσοι επισκέπτονται τη σελίδα από τον browser των κινητών τους. Καθώς η χρήση των κινητών συσκευών αυξάνεται παγκοσμίως, επιθυμούμε να έχουμε μια σελίδα ευκολότερη στην πλοήγηση για την εκάστοτε επιθυμία τους: αναζήτηση, επιλογή διαφορετικής γλώσσας wiki ή επίσκεψη ενός αδελφικού εγχειρήματος.

Υπέρ και κατά


 * Υπέρ
 * Καθαρότερη οπτική διάταξη της σελίδας
 * Μεγαλύτερη ορατότητα των αδελφικών εγχειρημάτων


 * Κατά
 * Θα είναι δυσκολότερο (έχοντας να κλικάρεις μια επιπλέον φορά με το ποντίκι) η θέαση ολόκληρης της λίστας των γλωσσικών συνδέσμων ανά πλήθος λημμάτων

Τι χρειάζεται η ομάδα για τη συνέχεια

Θα θέλαμε οι εθελοντές που το επιθυμούν να παρέχουν ανατροφοδότηση σχετικά με τη νέα σχεδιαστική αλλαγή της σελίδας πύλης της Wikipedia. Θεωρούμε πως είναι μια σπουδαία ανανέωση της σελίδας που όλοι χρησιμοποιούμε και αγαπάμε, αλλά θα θέλαμε να είμαστε σίγουροι σχετικά με το ότι και άλλοι αισθάνονται το ίδιο με εμάς.

Περισσότερη πληροφόρηση σχετικά με την πύλη του Wikipedia.org μπορεί να βρείτε εδώ και μια λίστα των πρόσφατων A/B τεστς που εκτελέστηκαν.

Πρόχειρα ? από τα A/B τεστ